དེ་དུས་བོ་དོང་པཎ་ཆེན་ཕྱོགས་ལས་རྣམ་རྒྱལ་གྱིས་ས་སྐྱ་པཎ་ཆེན་གྱིས་མཛད་པའི༼ཚད་མ་རིགས་གཏེར༽ལ་དགག་པ་མཛད།ས་སྐྱའི་མཁས་པ་རྣམས་ཀྱིས་དེ་ལ་ལན་གནང་དགོས་ཞེས་རེ་སྐུལ་ཞུས་པ་ལྟར་དགུང་ལོ་བཅུ་དྲུག་པ༡༤༠༠ལོར་ངམ་རིང་དུ་ཕེབས་ནས་བོ་དོང་པཎ་ཆེན་ལ་རྩོད་གླེང་མཛད།རྩོད་པ་དེ་དག་མཁས་པ་མང་བོས་ཟིན་བྲིས་སུ་བཀོད།ཁོང་གིས་མཛད་པའི༼ཚད་མ་སྡེ་བདུན་གྱི་དཀའ་གནད་གསལ་བར་སྟོན་པ་ཡིད་ཀྱི་མུན་སེལ༽ཞེས་པ་འདི་ཡང་སྐབས་དེར་ཕན་ཚུན་རྩོད་གླེང་མཛད་པའི་ཚིག་རྣམས་གཞིར་བཟུང་སྟེ།དགུང་ལོ་ཉེར་དགུ་བ༡༤༡༣ལོར་ཉང་སྟོད་ལྕང་ར་དཔལ་འབར་གྱི་དགོན་པར་བཞུགས་སྐབས་སུ་མཛད།